Øst-Karpatene i snever forstand ligger helt innenfor Romania og markerer grensen mellom landskapene Transilvania og Moldova. Det høyeste punktet er Vârful Pietrosul på 2 303 moh. Prisloppasset (1 416 moh.; på den østlige grensen av regionen Maramureș, området mellom fjellene Munții Maramureșului og Rodnafjellene) regnes som den nordlige grense for Øst-Karpatene i Romania. Den sørlige grensen trekkes ved Predealpasset. Større byer i regionen er Piatra Neamț og Bacau. I Øst-Karpatene er turismen fortsatt lite utviklet.